ai4bharat/Pralekha huggingface dataset:
সংস্কৃতিমন্ত্রক
গোরক্ষপুরের গীতা প্রেসকে ২০২১ সালের গান্ধী শান্তি পুরস্কার প্রদান করা হবে
নতুন দিল্লি, ১৮ জুন ,২০২৩
গোরক্ষপুরের গীতা প্রেসকে ২০২১ সালের গান্ধী শান্তি পুরস্কার প্রদান করা হবে । ১৯৯৫ সালে মহাত্মা গান্ধীর ১২৫-তে জন্মবার্ষিকীতে তার প্রতি শ্রদ্ধা জানিয়ে গান্ধী শান্তি পুরস্কার দেওয়া শুরু হয় । এই পুরস্কার জাতি, বর্ণ, ভাষা, লিঙ্গ নির্বিশেষে যে কোন ব্যক্তিকে দেওয়া হয় । পুরস্কার হিসেবে নগদ ১ কোটি টাকা, একটি শংসাপত্র, একটি স্মারক এবং তন্তুবায়দের চিরায়ত হাতের কাজ সম্বলিত কোনো সামগ্রী দেওয়া হয় ।
অতীতে ইসরো, রামকৃষ্ণ মিশন, বাংলাদেশ গ্রামীণ ব্যাঙ্ক, কণ্যাকুমারীর বিবেকানন্দ কেন্দ্র, বেঙ্গালুরুর অক্ষয়পাত্র, একাল অভিযান ট্রাস্ট এবং নতুন দিল্লির সুলভ ইন্টারন্যাশনালের মতো প্রতিষ্ঠানকে এই পুরস্কার দেওয়া হয়েছে । এছাড়াও পুরস্কার প্রাপকদের তালিকায় আছেন দক্ষিণ আফ্রিকার প্রাক্তন রাষ্ট্রপতি ডঃ নেলসন ম্যান্ডেলা, তানজানিয়ার প্রাক্তন রাষ্ট্রপতি ডঃ জুলিয়াস ন্যায়রেরে, শ্রীলঙ্কার সর্বোদয় শ্রমদান আন্দোলনের প্রতিষ্ঠাতা সভাপতি ডঃ এ টি আরিয়ারত্নে, জার্মানীর ডঃ গেরহার্ড ফিশার, আয়ারল্যান্ডের ডঃ জন হিউম, চেকোস্লোভাকিয়ার প্রাক্তন রাষ্ট্রপতি শ্রী ভ্যাক্লাভ হ্যাভেল, দক্ষিণ আফ্রিকার আর্চ বিশপ ডেসমন্ড টুটু, শ্রী চন্ডী প্রসাদ ভাট, জাপানের শ্রী ইওহাই সাসাকাওয়া, ওমানের সুলতান কাবোস বিন সৈয়দ আল্ সইদ এবং বাংলাদেশের শেখ মুজিবুর রহমান ।
এই পুরস্কার কাদের দেওয়া হবে, সেটি প্রধানমন্ত্রী নরেন্দ্র মোদীর নেতৃত্বে গঠিত একটি কমিটি সিদ্ধান্ত নেয় । বিস্তারিত আলোচনার পর অহিংসভাবে এবং অন্যান্য গান্ধীবাদী পদ্ধতিতে সামাজিক, আর্থিক এবং রাজনৈতিক পরিবর্তন আনার ক্ষেত্রে অনবদ্য কাজের স্বীকৃতি স্বরূপ ২০২১-এর গান্ধী শান্তি পুরস্কার দেওয়ার সিদ্ধান্ত নেওয়া হয়েছে গীতা প্রেসকে । ১৯২৩ সালে স্থাপিত এই সংস্থা বিশ্বের বৃহত্তম প্রকাশনা প্রতিষ্ঠান । এখান থেকে ১৪-টি ভাষায় ৪১ কোটি ৭ লক্ষ বই প্রকাশিত হয়েছে । এই প্রতিষ্ঠান কখনওই কোনো বিজ্ঞাপন বা অন্য কোনো পন্থা অনুসরণ করে আয়ের কথা বিবেচনা করে নি । মানুষের কল্যাণে গীতা প্রেস নিরলস কাজ করে চলেছে । শান্তি ও সামজিক সৌহার্দ্য বজায় রাখার জন্য গীতা প্রেসের অবদানের কথা উল্লেখ করে প্রধানমন্ত্রী বলেন, ১০০ বছর আগে গড়ে তোলা এই সংস্থাকে তার কাজের স্বীকৃতি স্বরূপ গান্ধী শান্তি পুরস্কার প্রদান করা হবে ।
CG/CB/NR…………………
(Visitor Counter : 72
তথ্যওসম্প্রচারমন্ত্রক
শ্রী অনুরাগ সিং ঠাকুর ২৬ থেকে ২৮ মার্চ পর্যন্ত দুবাই সফর করবেন
নতুন দিল্লি, ২৫ মার্চ, ২০২২
কেন্দ্রীয় তথ্য ও সম্প্রচার এবং যুব ও ক্রীড়া বিষয়ক মন্ত্রী শ্রী অনুরাগ সিং ঠাকুর তিন দিনের সরকারি সফরে দুবাই যাচ্ছেন। ২৬ থেকে ২৮ মার্চ,২০২২ পর্যন্ত তাঁর এই সফর চলবে। মন্ত্রী তাঁর এই সফরকালে সিনেমা এবং টেলিভিশন জগতের শীর্ষস্থানীয় ব্যক্তি তথা কার্যনির্বাহী আধিকারিক দের সাথে গোলটেবিল বৈঠকে যোগ দেবেন। তিনি দুবাইতে এক্সপো ইন্ডিয়া প্যাভিলিয়ন পরিদর্শন করবেন। সেখানে সপ্তাহব্যাপী মিডিয়া ও বিনোদন সপ্তাহ চলছে। কেন্দ্রীয় তথ্য ও সংস্কৃতিমন্ত্রী তাঁর এই সফরকালে সেখানকার মন্ত্রী ও শিল্প নেতাদের সঙ্গে দেখা করবেন।
শনিবার তাঁর এই গোলটেবিল বৈঠকে উপস্থিত থাকবেন ভক্স সিনেমার মুখ্য কার্যনির্বাহী আধিকারিক মিস্টার ইগনেশ লাহুড, স্টার সিনেমার মিস্টার সত্যজিৎ পেনধরকার, চ্যানেল টু গ্রুপের প্রতিষ্ঠাতা মিস্টার অজয় শেঠী, এ আর এন গ্রুপের পক্ষ থেকে মিস্টার বিবেক শেঠিয়া ও মিস্টার ম্যাথু জনসন এবং স্টার টিভির আন্তর্জাতিক বাণিজ্য শাখার প্রধান মিস্টার সুধীর নাগপাল।
শনিবার, ২৭ মার্চ ঠাকুর দুবাই এক্সপোতে ভারতের প্যাভিলিয়ন পরিদর্শন করবেন। এছাড়া ওই দিন তিনি "সেলিব্রেটিং অ্যান্ড টেকিং ইন্ডিয়ান মিডিয়া অ্যান্ড এন্টারটেইনমেন্ট ইন্ডাস্ট্রি গ্লোবাল"- শীর্ষক আলোচনা সভায় অংশ নেবেন। বিশিষ্ট চলচ্চিত্র ব্যক্তিত্ব শ্রী রনবীর সিং কেন্দ্রীয় মন্ত্রীর এই সফরের সময় তাঁর সাথে যোগ দিতে পারেন।
শ্রী অনুরাগ সিং ঠাকুর ২৮ মার্চ এক্সপোতে দুবাই ফিল্ম এনটিভি কমিশন, দুবাই উন্নয়ন সংস্থার এক্সিকিউটিভ বোর্ড মেম্বার মিস্টার জামাল আল-শরিফ-এর সঙ্গে দেখা করবেন।
CG/ SB
(Visitor Counter : 93
অর্থমন্ত্রক
কোভিড-১৯ এর পরিপ্রেক্ষিতে করদাতাদের কর জমা দেবার সময়সীমা বৃদ্ধির সুবিধা দিতে রিটার্ন ফর্ম সংশোধন করছে সি বি ডি টি
নয়াদিল্লি, ১৯ এপ্রিল, ২০২০
কোভিড-১৯ অতিমারির পরিপ্রেক্ষিতে কেন্দ্রীয় সরকার আয়কর দাতাদের কর জমা দেবার ক্ষেত্রে অন্তিম তারিখ বৃদ্ধির যে সময়সীমা ঘোষণা করেছেন তার পুরো সুবিধা যাতে কর দাতারা পান তার জন্য কেন্দ্রীয় প্রত্যক্ষ কর পর্ষদ  ২০১৯-২০ অর্থবর্ষের জন্য রিটার্ন ফর্ম গুলি সংশোধন করছে। চলতি মাসের শেষেই এই সংক্রান্ত বিজ্ঞপ্তি জারি করা হবে।
সি বি ডি টি আজ এক আদেশনামা জারি করে জানিয়েছে ৩০ জুন, ২০২০ পর্যন্ত বিভিন্ন কর প্রদানের ক্ষেত্রে সরকার যে সমস্ত সুযোগ সুবিধার কথা ঘোষণা করেছে তার পুরো লাভ যাতে করদাতারা পান তার জন্য ২০১৯-২০ অর্থবর্ষের জন্য রিটার্ন ফর্মে কাঙ্খিত পরিবর্তন এনেছে যাতে এপ্রিল–জুন এই তিন মাসের লেনদেনের বিষয়টিকেও অন্তর্ভুক্ত করা যায়।
সি বি ডি টি এই পরিবর্তনের কারনের ব্যাখ্যাও দিয়েছে। তারা জানিয়েছে এপ্রিল-জুন ২০২০ পর্যন্ত বিভিন্ন খাতে বিনিয়োগ/ লেনদেনের সুবিধা যাতে করদাতারা পেতে পারেন তাই রিটার্ন ফর্মে এই সংশোধন আনা হচ্ছে। সংশোধিত ফর্ম বিজ্ঞাপিত হয়ে গেলেই সফটওয়ারেও প্রয়োজনীয় পরিবর্তন করা হবে। ৩১ মে থেকে সংশোধিত পদ্ধতিতে রিটার্ন ফাইল করা যাবে।
সি বি ডি টি জানিয়েছে কোভিড-১৯ এর পরিপ্রেক্ষিতে সরকার আয়কর আইন, ১৯৬১ এবং অন্যান্য আইন অর্ডিন্যান্স, ২০২০ অনুযায়ী সময়সীমা বৃদ্ধি করেছে। সেই অনুযায়ী ৮০ সি  ৮০ ডি , ৮০ জি  সহ বিভিন্ন ধারায় ২০১৯-২০ অর্থবর্ষের জন্য প্রাপ্ত সুবিধা ৩০ জুন পর্যন্ত বাড়ানো হয়েছে। ৫৪ এবং ৫৪ বি ধারায় প্রাপ্ত সুবিধার সময় ও ৩০ জুন ২০২০ পর্যন্ত বাড়ানো হয়েছে। রিপোর্ট ফাইল করার সুবিধার জন্যই রিটার্ন ফর্ম সংশোধন করা হয়েছে।
উল্লেখ করা যেতে পারে সাধারণ নিয়মে এপ্রিল মাসের প্রথম সপ্তাহ থেকে আয়কর রিটার্ন ফর্ম এর বিজ্ঞপ্তি দেওয়া হয়।
(CG/SDG
নির্বাচনকমিশন
প্রত্যেক ভোট গ্রহণ কেন্দ্রে নির্বাচনের দিন, গুরুত্বপূর্ণ ব্যক্তিদের টেলিফোন নম্বর এবং হেল্প লাইন নম্বর প্রকাশ্য স্থানে দেখানোর ব্যবস্থা করতে হবে
কলকাতা, ০৫ এপ্রিল, ২০১৯
আসন্ন লোকসভা নির্বাচনে প্রত্যেক ভোট গ্রহণ কেন্দ্রের জন্য প্রয়োজনীয় গুরুত্বপূর্ণ টেলিফোন নম্বর সহ একটি করে সাইন বোর্ড দেওয়া হবে। পশ্চিমবঙ্গের অতিরিক্ত মুখ্য নির্বাচন আধিকারিক শ্রী সঞ্জয় বসু একথা জানিয়েছেন। তিনি বলেন, সমস্ত ভোটদাতাদের জন্য ন্যূনতম সুবিধা নিশ্চিত করতেই জেলা নির্বাচন অফিসার, রিটার্নিং অফিসার, ব্লক লেভেল অফিসার, সেক্টর এবং নির্বাচন কমিশনের মোবাইল টিমের নম্বর এবং ১৯৫০ ভোটার হেল্প লাইন নম্বরগুলি প্রত্যেক ভোট গ্রহণ কেন্দ্রে দেওয়া হবে।
অতিরিক্ত মুখ্য নির্বাচন আধিকারিক বলেন, প্রত্যেকটি লোকসভা কেন্দ্রের ভোট গ্রহণ কেন্দ্রে এই ধরণের গুরুত্বপূর্ণ টেলিফোন নম্বর দেওয়ার প্রক্রিয়া চলছে। নির্বাচনের আগের দিন সমস্ত ভোট গ্রহণ কেন্দ্রে এই নম্বরগুলি সহ সাইন বোর্ড ঝোলানো হবে। এছাড়া, এই বোর্ডে বিধানসভা কেন্দ্রের সংখ্যা এবং ভোট গ্রহণ কেন্দ্রের সংখ্যাও লেখা থাকবে। প্রত্যেক ভোট গ্রহণ কেন্দ্রে সচিত্র পরিচয়পত্র ছাড়াও বিকল্প যে নথিগুলি দেখিয়ে ভোট দেওয়া যাবে, এই সাইন বোর্ডে তাও লেখা থাকবে। অন্যদিকে, বৈদ্যুতিন ভোটযন্ত্র এবং ভিভিপ্যাট ব্যবহার করে ভোটদান বিষয়ে নিয়ম-কানুনও এই বোর্ডে দেওয়া থাকবে।
প্রধানমন্ত্রীরদপ্তর
মহারাষ্ট্রের বুলধানায় বাস দুর্ঘটনায় প্রাণহানির খবরে প্রধানমন্ত্রীর শোক প্রকাশ
পিএমএনআরএফ থেকে এককালীন সাহায্যের ঘোষণা
প্রেস ইনফরমেশন ব্যুরো
ভারত সরকার
নয়াদিল্লি, ১ জুলাই ২০২৩
প্রধানমন্ত্রী শ্রী নরেন্দ্র মোদী মহারাষ্ট্রের বুলধানায় বাস দুর্ঘটনায় প্রাণহানির খবরে শোক প্রকাশ করেছেন। এই দুর্ঘটনায় পিএমএনআরএফ থেকে নিহতদের নিকটাত্মীয়কে এককালীন ২ লক্ষ টাকা এবং আহতদের ৫০ হাজার টাকা সাহায্যের কথা প্রধানমন্ত্রী ঘোষণা করেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“মহারাষ্ট্রের বুলধানায় ভয়াবহ বাস দুর্ঘটনার খবরে আমি মর্মাহত। ঐ দুর্ঘটনায় স্বজনহারা পরিবারগুলির সদস্যদের সমবেদনা জানাই। আহতদের দ্রুত আরোগ্য কামনা করি। স্থানীয় প্রশাসন ক্ষতিগ্রস্তদের সব ধরনের সহায়তার ব্যবস্থা নিয়েছে।”
পিএমএনআরএফ থেকে বুলধানা বাস দুর্ঘটনায় যাঁরা প্রাণ হারিয়েছেন তাঁদের নিকটাত্মীয়কে এককালীন ২ লক্ষ টাকা অর্থ সাহায্য দেওয়া হবে। আহতরা পাবেন ৫০ হাজার টাকা।
CG/CB/DM/
(
প্রতিরক্ষামন্ত্রক
ভারতীয় নৌ-বাহিনী যুদ্ধ জাহাজ কেশরী ‘মিশন সাগর’-এর আওতায় সেশেলস-এর ভিক্টোরিয়া বন্দরে পৌঁছেছে
নয়াদিল্লি, ৭ জুন, ২০২০
‘মিশন সাগর’-এর অঙ্গ হিসেবে ভারতীয় নৌ-বাহিনীর যুদ্ধজাহাজ কেশরী ৭ই জুন সেশেলস-এর ভিক্টোরিয়া বন্দরে পৌঁছেছে। এই কঠিন সময়ে ভারত সরকার বন্ধুত্বপূর্ণ দেশগুলিকে কোভিড-১৯ মহামারী মোকাবিলায় সহায়তা প্রদান করছে। এরই অঙ্গ হিসেবে ভারতীয় নৌ-বাহিনীর যুদ্ধজাহাজ কেশরী, সেশেলসবাসীদের জন্য কোভিড রোধের প্রয়োজনীয় ওষুধপত্র পৌঁছে দিয়েছে।
৭ই জুন আনুষ্ঠানিকভাবে ভারত সরকারের পক্ষ থেকে সেশেলস সরকারের হাতে এই ওষুধ হস্তান্তর প্রক্রিয়া সম্পন্ন হয়। উপস্থিত ছিলেন, সেশেলস-এর স্বরাষ্ট্র দপ্তরের সচিব, রাষ্ট্রদূত ব্যারি ফিউর, স্বাস্থ্য দপ্তরের সচিব প্রমুখ। ভারতের পক্ষে উপস্থিত ছিলেন সে দেশের ভারতীয় রাষ্ট্রদূত প্রাক্তন সেনা আধিকারিক জেনারেল দলবীর সিং সুহাগ।
কোভিড-১৯ মহামারীর মধ্যে ভারত সরকার বিভিন্ন দেশে যে সহায়তা পাঠিয়েছে, তারই অঙ্গ হিসেবে সেশেলস-কে এই ওষুধ সরবরাহ করা হয়েছে।এই ‘মিশন সাগর’ কোভিড-১৯-এর বিরুদ্ধে লড়াইয়ে দুই দেশের মধ্যে আরও ভালো সম্পর্ক গড়ে তুলতে সাহায্য করবে। বিদেশ মন্ত্রক এবং ভারত সরকারের অন্যান্য দপ্তরের সঙ্গে সমন্বয় বজায় রেখে এই অভিযান চালানো হচ্ছে।
(CG/SS/DM
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ইতালীর প্রধানমন্ত্রী মিঃ মারিও দ্রাঘি-র সঙ্গে টেলিফোনে বার্তালাপ
নতুন দিল্লি, ২৭ অগাস্ট ,২০২১
প্রধানমন্ত্রী শ্রী নরেন্দ্র মোদী টেলিফোনে ইতালির প্রধানমন্ত্রী মিঃ মারিও দ্রাঘি-র সঙ্গে কথা বলেছেন ।
উভয় নেতাই আফগানিস্তানের সাম্প্রতিক পরিস্থিতি এবং সংশ্লিষ্ট অঞ্চল ও বিশ্বে তার প্রভাব সম্পর্কে পর্যালোচনা করেছেন ।
বৃহস্পতিবার কাবুল আন্তর্জাতিক বিমানবন্দরে ভয়াবহ সন্ত্রাসবাদী হামলার তীব্র নিন্দা জানিয়েছেন তারা এবং আটকে পড়া মানুষের নিরাপদ প্রত্যাবর্তন সুনিশ্চিত করার জন্য প্রয়োজনীয় ব্যবস্থা গ্রহণের ওপর জোর দিয়েছেন।
আফগানিস্তানের বর্তমান পরিস্থিতির জেরে উদ্ভূত মানবিক সঙ্কট এবং দীর্ঘমেয়াদী নিরাপত্তা বিষয়ে উদ্বেগ মোকাবিলায় জি-২০ স্তর সহ আন্তর্জাতিক সহযোগিতার প্রয়োজনীয়তার ওপর জোর দিয়েছেন তারা ।
উভয় নেতাই জলবায়ু পরিবর্তন সহ জি-২০ গোষ্ঠীভুক্ত দেশগুলির অন্যান্য গুরুত্বপূর্ণ অ্যাজেন্ডা গুলি নিয়েও আলোচনা করেছেন । এই প্রেক্ষাপটে সিওপি-২৬ সহ অন্যান্য আসন্ন বহুপাক্ষিক কর্মকাণ্ডের ওপরও মত বিনিময় করেছেন তারা ।
প্রধানমন্ত্রী জি-২০ গোষ্ঠীভুক্ত দেশগুলির মধ্যে ফলপ্রসূ আলোচনায় ইতালীর প্রগতিশীল নেতৃত্বের উচ্ছ্বসিত প্রশংসা জানান ।
উভয় দেশের প্রধানমন্ত্রী দ্বিপাক্ষিক এবং বিশ্বের বিভিন্ন বিষয়, বিশেষ করে আফগানিস্তানের পরিস্থিতি সম্পর্কে পারস্পরিক যোগাযোগ বজায় রাখতে সম্মত হয়েছেন ।
CG/SS/NR
(
প্রধানমন্ত্রীরদপ্তর
প্রধানমন্ত্রী শিক্ষা ক্ষেত্রের পর্যালোচনা বৈঠক করলেন
নতুনদিল্লি, ১ মে, ২০২০
প্রধানমন্ত্রী শ্রী নরেন্দ্র মোদী আজ জাতীয় শিক্ষা নীতি সহ শিক্ষাক্ষেত্রের সংস্কার নিয়ে একটি বৈঠক করেন। শিক্ষা ক্ষেত্রে প্রযুক্তির ব্যবহার এবং অন লাইন ক্লাসের মাধ্যমে শিক্ষার সুযোগ তৈরির উপর বৈঠকে বিশেষ গুরুত্ব দেওয়া হয়। এছাড়া শিক্ষামূলক পোর্টাল ও বিষয়ভিত্তিক ক্লাস শিক্ষামূলক চ্যানেলে সম্প্রচারের উপর গুরুত্ব দেওয়া হয়।
শিক্ষাক্ষেত্রে সমতা আনার জন্য সকলে যাতে গুনমানসম্পন্ন শিক্ষার সুযোগ পান বৈঠকে তা নিয়ে আলোচনা হয়। এর জন্য প্রাথমিক শিক্ষার মানোন্নয়ন, বহুভাষিক নতুন একটি জাতীয় পাঠক্রম, একবিংশ শতাব্দীর দক্ষতা , ক্রীড়া , কলা, পরিবেশকে শিক্ষায় যুক্ত করার বিষয় নিয়েও আলোচনা হয়। স্কুল ও উচ্চশিক্ষাব্যবস্থায় অন লাইন, টিভি চ্যানেল, বেতার, পডকাস্ট, সহ প্রযুক্তির বিভিন্ন ধারা কিভাবে ব্যবহার করা যায় সেটিও ছিল বৈঠকের অন্যতম আলোচ্য বিষয়। ভারতীয় সংস্কৃতি ও মূল্যবোধের উপর ভিত্তি করে কার্যকর, সমন্বিত, সমসাময়িক আন্তর্জাতিক শিক্ষা ব্যবস্থার সঙ্গে দেশের শিক্ষা ব্যবস্থাকে সমমানের করে তুলতে উচ্চশিক্ষার সংস্কারের উপর গুরুত্ব দেওয়া হয়েছে। শৈশবে যত্ন সহকারে শিক্ষাদান, স্বাক্ষরতা ও গাণিতিক দক্ষতার ভিত গড়ে তোলা, সমসাময়িক শিক্ষাদানের পন্থা গ্রহণ করা, ভারতের সংস্কৃতি ও ভাষার বৈচিত্র রক্ষা করা এবং কারিগরি শিক্ষার উপর জোর দেওয়া হবে বলে সিদ্ধান্ত নেওয়া হয়।
ভারতকে ‘বিশ্বের জ্ঞানের মহাশক্তিধর’ দেশ হিসেবে গড়ে তুলবার জন্য সিদ্ধান্ত হয়েছে শিক্ষাব্যবস্থায় সংস্কার ঘটানো হবে। সকলকে উচ্চমানের শিক্ষা দেবার ফলে একটি প্রজ্ঞাশীল সমাজ গঠন করা যাবে।
এই সমস্ত লক্ষ্যে পৌঁছাতে গেলে কৃত্রিম মেধা সহ শিক্ষাক্ষেত্রকে প্রযুক্তির মাধ্যমে দক্ষভাবে পরিচালনা করতে হবে।
(CG/CB
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১২০ কোটিরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৬ কোটি ৭৪ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১১ নভেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,২০,০৮,৫৮,১৭০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬,৭৪,০৩,৮৭১টি টিকার ডোজ আছে।
CG/CB/SB
(Visitor Counter : 93
প্রধানমন্ত্রীরদপ্তর
ব্রাসিলিয়ার রাষ্ট্রীয় প্রতিষ্ঠানগুলির উপর হামলা ও তান্ডবের ঘটনায় উদ্বিগ্ন শ্রী নরেন্দ্র মোদী
নয়াদিল্লি, ০৯ জানুয়ারি, ২০২৩
ব্রাসিলিয়ার সরকারি প্রতিষ্ঠানগুলির উপর হামলা ও তান্ডবের ঘটনায় উদ্বেগ প্রকাশ করেছেন ভারতের প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন:
“ব্রাসিলিয়ার সরকারি প্রতিষ্ঠানগুলিতে হামলা ও তান্ডবের সংবাদে আমি বিশেষভাবে উদ্বিগ্ন। সকলেরই উচিৎ গণতান্ত্রিক ঐতিহ্যের আদর্শকে সম্মান জানানো। সেখানকার রাষ্ট্রীয় কর্তৃপক্ষের উপর আমাদের পূর্ণ সমর্থন রয়েছে”।
PG/SKD/SB
(
প্রধানমন্ত্রীরদপ্তর
আইয়া ভাইকুন্ডা স্বামীকাল-এর প্রতি প্রধানমন্ত্রীর শ্রদ্ধাজ্ঞাপন
নতুন দিল্লি, ১২ মার্চ, ২০২১
প্রধানমন্ত্রী শ্রী নরেন্দ্র মোদী আজ আইয়া ভাইকুন্ডা স্বামীকাল-এর জন্ম বার্ষিকী উপলক্ষে শ্রদ্ধাজ্ঞাপন করেছেন।
এক ট্যুইট বার্তায় প্রধানমন্ত্রী বলেছেন, "উনিশ শতকের মহান চিন্তাবিদ এবং সমাজ সংস্কারক আইয়া ভাইকুন্ডা স্বামীকাল-এর জন্ম বার্ষিকীতে আমি তাঁর প্রতি শ্রদ্ধাজ্ঞাপন করছি। তাঁর শিক্ষা সমাজকে নানান সামাজিক বাঁধা কাটিয়ে উঠতে ও মানুষকে ঐক্যবদ্ধ হতে সহায়তা করেছে। সাম্যের প্রতি তাঁর জোর প্রতিনিয়ত আমাদের অনুপ্রেরণা যোগায়।"
বস্ত্রমন্ত্রক
এআইইউএফএস ও পাওয়ারটেক্স ইন্ডিয়ার মাধ্যমে বস্ত্র শিল্পের এমএসএমই ও ক্ষুদ্র উৎপাদন সংস্থাগুলিকে বস্ত্র মন্ত্রক ৩১৪ কোটি ৮০ লক্ষ টাকার ভর্তুকি দিয়েছে
নতুন দিল্লি, ০৯ ফেব্রুয়ারি, ২০২২
এমএসএমই ও ক্ষুদ্র বস্ত্র শিল্প সংস্থাগুলিকে এআইইউএফএস এবং পাওয়ারটেক্স ইন্ডিয়ার মাধ্যমে সহায়তা করা হয়ে থাকে। বস্ত্র মন্ত্রক এই সব সংস্থাকে ভর্তুকি দেয়।
অ্যামেন্ডেড টেকনোলজি আপগ্রেডেশন ফান্ড স্কিম বা এআইইউএফএস প্রকল্পের আওতায় পরিধেয় বস্ত্র এবং শিল্প সংস্থায় ব্যবহৃত কাপড় তৈরি করা হয়। এধরণের প্রতিষ্ঠানের কারিগরি মানোন্নয়নের জন্য মোট ব্যয়ের ১৫ শতাংশ অর্থ কেন্দ্র সহায়তা করে থাকে । তবে, যে সব শিল্পের মানোন্নয়ন বাবদ সর্বোচ্চ ৩০ কোটি টাকা পর্যন্ত ব্যয় করা হয়, তারাই এই প্রকল্পের সুবিধা পায়। বস্ত্র বয়নের যন্ত্রপাতি, পাট ও রেশমের প্রক্রিয়াকরণ এবং অন্যান্য যন্ত্রপাতি কেনার জন্য ১০ শতাংশ অর্থ সাহায্য করা হয়ে থাকে। এ ক্ষেত্রেও যারা মানোন্নয়নের জন্য সর্বোচ্চ ২০ কোটি টাকা ব্যয় করে, তারাই এই সুবিধা পায়। এই প্রকল্পের সূচনা হয়েছে ২০১৬-র জানুয়ারি থেকে। আগামী মার্চ মাস পর্যন্ত এটি কার্যকর থাকবে।
কেন্দ্র, পরিকাঠামোর মানোন্নয়ন, সুতো সঞ্চয় প্রকল্প এবং বিকেন্দ্রীকৃত বস্ত্রবয়ন শিল্পকে শক্তিশালী করার জন্য পাওয়ারটেক্স ইন্ডিয়া কর্মসূচির মাধ্যমে আর্থিক সহায়তা করেছে। এই প্রকল্পের সময়সীমা ছিল ২০১৭-র এপ্রিল থেকে ২০২১-এর মার্চ পর্যন্ত। এআইইউএফএস কর্মসূচির মাধ্যমে ৭৮৫টি শিল্প সংস্থা উপকৃত হয়েছে। সংশ্লিষ্ট শিল্প সংস্থাগুলিকে মোট ৩১৪ কোটি ৮০ লক্ষ টাকা অর্থ সাহায্য দেওয়া হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন বস্ত্র প্রতিমন্ত্রী শ্রীমতী দর্শনা জারদোস।
CG/CB/SKD/
(Visitor Counter : 75
রেলমন্ত্রক
রেল, শিল্প ও বানিজ্য, উপভোক্তা বিষয়ক এবং খাদ্য ও গণবণ্টন বিষয়ক মন্ত্রী শ্রী পীযূষ গোয়েল ২০২১ সালের সাধারণ বাজেটকে স্বাগত জানিয়ে বলেছেন যে ভারতীয় রেলের ক্ষেত্রে এই বাজেট অগ্রণী পদক্ষেপ
নতুন দিল্লি, ৪ ফেব্রুয়ারি, ২০২১
কেন্দ্রীয় রেল, শিল্প ও বাণিজ্য, উপভোক্তা বিষয়ক এবং খাদ্য ও গণবণ্টন দপ্তরের মন্ত্রী শ্রী পীযূষ গোয়েল আজ ভার্চুয়াল মাধ্যমে ভাষণ দিয়েছেন।
সাধারণ বাজেট প্রসঙ্গে তিনি জানিয়েছেন, ২০২১ সালের এই বাজেট ভারতীয় রেলের ক্ষেত্রে ঐতিহাসিক। এই বাজেটে ভারতের রেলের পরিকাঠামোগত উন্নয়নের ওপর গুরুত্ব দেওয়া হয়েছে। আত্মনির্ভর ভারত গঠনের লক্ষ্যে ভারতীয় রেল অগ্রনী ভুমিকা নিয়েছে।
কেন্দ্রীয় রেলমন্ত্রী জানিয়েছেন, ২০২৩ সালের মধ্যে ভারতীয় রেলের একশ শতাংশ বৈদ্যুতি করণ হয়ে যাবে।
এর পাশাপাশি কার্বন দূষণ ২০২৩ সালের মধ্যে শূন্যে নামিয়ে আনা হবে। রেল আধুনিকীকরণের ক্ষেত্রে টিকিট বুকিং ব্যবস্হা, পণ্য পরিবহন পরিষেবার উপর গুরুত্ব দেওয়া হয়েছে। অর্থাৎ ভারতীয় রেল ভবিষ্যতের জন্য প্রস্তুত বলা যেতে পারে।
এক প্রশ্নের উত্তরে রেল মন্ত্রী বলেন, কোভিড পরবর্তী পরিস্থিতিতে নিয়মিত ট্রেন চলাচলের সিদ্ধান্ত সংশ্লিষ্ট সকলের সঙ্গে আলোচনা করে নেওয়া হবে।
তিনি বলেন, বর্তমানে রেলের ৫১৩ টি প্রকল্প বাস্তবায়নে কাজ চলছে। আগামী চার বছরের জন্য তহবিল মঞ্জুর করা হয়েছে। এ বছরে ভারতীয় রেল ২,১৫,০৫৮ কোটি টাকার বিভিন্ন প্রকল্প রূপায়নের কাজ চলছে।
বাজেটে মোট বরাদ্দকৃত অর্থের পরিমাণ ৩৭,০৫০ কোটি টাকা। যা ২০২০-২১ আর্থিক বছরের চেয়ে ৫৩ শতাংশ বেশি। ভারতীয় রেল তাদের পরিকাঠামোগত উন্নয়নের ওপর গুরুত্ব দিয়ে রেলের সিগনালিং ব্যবস্থা, যাত্রীদের জন্য পরিষেবা, নিরাপত্তা এবং ট্রেনের গতি বাড়ানোর সহ বিভিন্ন বিষয়ে নজর দিয়েছে।
অর্থমন্ত্রক
ক্ষুদ্র ও মাঝারি শিল্প সংস্থাগুলিকে শক্তিশালী করতে সরকারের একাধিক পদক্ষেপ
নয়াদিল্লি, ০২ ফেব্রুয়ারি, ২০১৯
মাঝারি, ক্ষুদ্র ও অতিক্ষুদ্র শিল্প সংস্থাগুলিকে শক্তিশালী করতে সরকার একাধিক পদক্ষেপ নিয়েছে।এই সংস্থাগুলির স্বার্থে ৫৯ মিনিটে ১ কোটি টাকা পর্যন্ত ঋণ সহায়তা প্রদানে একটি প্রকল্প চালু করা হয়েছে।এই ধরণের সংস্থাগুলিকে ১ কোটি টাকা পর্যন্ত ঋণের ক্ষেত্রে ২ শতাংশ সুদ ছাড় দেওয়া হচ্ছে।সংসদে শুক্রবার ২০১৯ – ২০’র অন্তর্বর্তী বাজেট পেশ করে কেন্দ্রীয় অর্থ তথা কর্পোরেট বিষয়ক মন্ত্রী শ্রী পীযূষ গোয়েল আরও জানান, সমস্ত কেন্দ্রীয় রাষ্ট্রায়ত্ত সংস্থাকে তাদের মোট সংগ্রহের অন্তত ২৫ শতাংশ ক্ষুদ্র ও মাঝারি শিল্পগুলি থেকে করতে হবে।এছাড়াও, মহিলা পরিচালিত ক্ষুদ্র ও মাঝারি শিল্প সংস্থাগুলি থেকে রাষ্ট্রায়ত্ত সংস্থাগুলিতে ৩ শতাংশ পণ্যসামগ্রী সংগ্রহ করতে হবে বলে স্থির হয়েছে।
গভর্নমেন্ট ই-মার্কেট প্লেস উদ্যোগের বিভিন্ন সাফল্যের কথা উল্লেখ করে শ্রী গোয়েল জানান, এই ব্যবস্থার আওতায় ১৭ হাজার ৫০০ কোটি টাকারও বেশি লেনদেন হয়েছে।এর ফলে, গড়ে ২৫ থেকে ২৮ শতাংশ অর্থ সাশ্রয় হয়েছে।উল্লেখ করা যেতে পারে, কেন্দ্রীয় সরকার দু’বছর আগে গভর্নমেন্ট ই-মার্কেট প্লেস উদ্যোগ শুরু করে।উদ্দেশ্য ছিল – সরকারি সংগ্রহ ব্যবস্থাকে আরও স্বচ্ছ ও সুদক্ষ করে তোলা।সমস্ত কেন্দ্রীয় রাষ্ট্রায়ত্ত সংস্থা গভর্নমেন্ট ই-মার্কেট উদ্যোগের আওতায় এসেছে এবং এই প্ল্যাটফর্মের সুযোগ-সুবিধা পাচ্ছে।
CG/BD/SB
(Visitor Counter : 84
প্রধানমন্ত্রীরদপ্তর
ভারত – অস্ট্রেলিয়া ভার্চ্যুয়াল শীর্ষ সম্মেলন
নয়াদিল্লি, ১৭ মার্চ, ২০২২
প্রধানমন্ত্রী শ্রী নরেন্দ্র মোদী এবং অস্ট্রেলিয়ার প্রধানমন্ত্রী মিঃ স্কট মরিসন ২১শে মার্চ ভারত – অস্ট্রেলিয়া ভার্চ্যুয়াল শীর্ষ সম্মেলনে যোগ দেবেন। এটি দ্বিতীয় সম্মেলন। ২০২০-র ৪ঠা জুন প্রথম ভার্চ্যুয়াল শীর্ষ সম্মেলনে উভয় দেশের মধ্যে সম্পর্ক সর্বাঙ্গীন কৌশলগত অংশীদারিত্বে উন্নীত হয়।
আগামী ভার্চ্যুয়াল শীর্ষ সম্মেলনে দুই নেতা সর্বাঙ্গীন কৌশলগত অংশীদারিত্বে গৃহীত বিভিন্ন উদ্যোগের অগ্রগতি পর্যালোচনা করবেন। এই শীর্ষ সম্মেলন ভারত ও অস্ট্রেলিয়ার মধ্যে বিভিন্ন ক্ষেত্রে নতুন নতুন উদ্যোগ গ্রহণের পথ প্রশস্ত করবে এবং বিভিন্ন ক্ষেত্রে সহযোগিতা বৃদ্ধি করবে। ব্যবসা-বাণিজ্য, গুরুত্বপূর্ণ খনিজ উপাদান, দুদেশের নাগরিকদের মধ্যে যাওয়া-আসা এবং শিক্ষা সহ বিভিন্ন ক্ষেত্রে আরও নিবিড় সহযোগিতা নিশ্চিত করার বিষয়ে উভয় নেতা অঙ্গীকারবদ্ধ হবেন বলে ধারণা করা হচ্ছে।
বৈঠকে পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয়ে মতবিনিময় করা হবে। দ্বিপাক্ষিক সম্পর্কের প্রেক্ষিতে এই সম্মেলন অত্যন্ত গুরুত্বপূর্ণ, কারণ, আঞ্চলিক ও আন্তর্জাতিক বিভিন্ন ক্ষেত্রে উভয় দেশ একে-অপরকে সহযোগিতা করে থাকে।
কোভিড-১৯ মহামারী সত্ত্বেও বিজ্ঞান ও প্রযুক্তি, প্রতিরক্ষা, সাইবার জগৎ, গুরুত্বপূর্ণ খনিজ উপাদান, জলসম্পদ ব্যবস্থাপনা, জনপ্রশাসন ও শাসনকার্যের মতো বিভিন্ন ক্ষেত্রে দুটি দেশ সর্বাঙ্গীন কৌশলগত অংশীদারিত্বের মাধ্যমে সহযোগিতা বৃদ্ধি করে চলেছে।
প্রধানমন্ত্রী মোদী এবং প্রধানমন্ত্রী মরিসন, কোয়াড নেতৃবৃন্দের শীর্ষ সম্মেলনের মাঝে ২০২১ সালের সেপ্টেম্বর মাসে কোভিড-১৯ মহামারীর পর ওয়াশিংটন ডিসি-তে প্রথম ব্যক্তিগত স্তরে সাক্ষাৎ করেন। পরবর্তীতে ২০২১ সালের নভেম্বরে গ্লাসগোতে কপ-২৬ সম্মেলনের ফাঁকে তাঁরা যৌথভাবে ইনফ্রাস্ট্রাকচার ফর রেজিলিয়েন্ট আইল্যান্ড স্টেটস্  – এর সূচনা করেন।
CG/CB/SB
(
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জীতেন্দ্র সিং বলেছেন, পঞ্চায়েতের সঙ্গে যুক্ত প্রতিষ্ঠানগুলি প্রধানমন্ত্রীর বিভিন্ন জনকল্যাণমুখী প্রকল্পের গুরুত্বপূর্ণ বার্তা বাহক
নয়াদিল্লি, ৯ জুলাই, ২০২২
কেন্দ্রীয় মন্ত্রী ডাক্তার জীতেন্দ্র সিং পঞ্চায়েতের সঙ্গে যুক্ত প্রতিষ্ঠানগুলিকে প্রধানমন্ত্রীর বিভিন্ন উন্নয়নমূলক প্রকল্পের গুরুত্বপূর্ণ বার্তা বাহক বলে বর্ণনা করেছেন। তিনি বলেন পঞ্চায়েত প্রধান, পঞ্চায়েতের সদস্য এবং পঞ্চায়েত সমিতি ও জেলা পরিষদের সদস্যরা সমাজের প্রান্তিক মানুষের কাছে সহজেই পৌঁছাতে পারেন। গত ৮ বছর ধরে প্রধানমন্ত্রীর গৃহীত বিভিন্ন প্রকল্পের সুফল যাতে সুবিধাভোগীদের কাছে পৌঁছায় তারা তা নিশ্চিত করতে পারেন। তিনি বলেছেন, দীনদয়াল উপাধ্যায়ের অন্ত্যোদয়ের ভাবনার সঙ্গে সাযুজ্য রেখে সমাজের প্রতিটি মানুষ যাতে দরিদ্রদের জন্য উন্নয়নমুখী প্রকল্পগুলির সুবিধা পেতে পারেন তার জন্য সকলকে সচেতন করে তুলতে হবে।
ডাঃ সিং গুজরাটের ভারুচে প্রধানমন্ত্রীর উৎকর্ষ সমারোহে প্রদত্ত ভাষণটির কথা উল্লেখ করেন। প্রধানমন্ত্রী তাঁর সেই ভাষণে বলেন, ২০১৪ সালে দেশে প্রায় অর্ধেক মানুষ শৌচাগার, টিকাকরণের সুবিধা, বিদ্যুৎ সংযোগ ও ব্যাঙ্কের অ্যাকাউন্টের সুবিধা পাওয়ার থেকে বঞ্চিত ছিলেন। ৮ বছর পরে কেন্দ্র বিভিন্ন প্রকল্পের সুফল যাতে সকল যোগ্য ব্যক্তির কাছে পৌঁছায় তা সুনিশ্চিত করেছে। পিএম আবাস যোজনা, উজ্জ্বলা যোজনা, পিএম গরিব কল্যাণ যোজনা, পিএম কিষাণ নিধি, স্বচ্ছতা যোজনা ইত্যাদির মতো বিভিন্ন প্রকল্পের সুবিধা যাতে সংশ্লিষ্ট সকলের কাছে পৌঁছায় পঞ্চায়েতের সঙ্গে যুক্ত প্রতিষ্ঠানগুলিকে তা নিশ্চিত করতে হবে।
নতুন দিল্লিতে পঞ্চায়েতের সঙ্গে যুক্ত প্রতিষ্ঠানগুলির প্রতিনিধিদের নিয়ে আয়োজিত এক অনুষ্ঠানে ডাক্তার সিংও পঞ্চায়েতের নির্বাচিত প্রতিনিধিদের, জেলা প্রশাসনের সঙ্গে একযোগে কাজ করার পরামর্শ দেন যাতে সরকারের প্রকল্পগুলির সুফল সংশ্লিষ্ট প্রত্যেকের কাছে পৌঁছায়।
PG/CB/NS
(Visitor Counter : 86
প্রধানমন্ত্রীরদপ্তর
শ্রী পেজাওয়ার মঠের শ্রী বিশ্বেশ তীর্থের প্রয়াণে প্রধানমন্ত্রীর শোক জ্ঞাপন
নয়াদিল্লি, ২৯ ডিসেম্বর, ২০১৯
প্রধানমন্ত্রী শ্রী নরেন্দ্র মোদী উডুপির শ্রী পেজাওয়ার মঠের শ্রী বিশ্বেশ তীর্থের প্রয়াণে শোকপ্রকাশ করেছেন।
এক শোকবার্তায় প্রধানমন্ত্রী বলেন, ‘শ্রী পেজাওয়ার মঠের শ্রী বিশ্বেশ তীর্থ স্বামীজি লক্ষ লক্ষ মানুষের হৃদয়ে সর্বদা থাকবেন, যাঁদের কাছে তিনি পথপ্রদর্শক। তিনি ছিলেন সেবা ও আধ্যাত্বিকতার উৎস, যিনি ন্যায় ও দয়াশীল সমাজের লক্ষ্যে নিরলস কাজ করে গেছেন। ওঁ শান্তি।’
শ্রী বিশ্বেশ তীর্থ স্বামীজির থেকে আমি বিভিন্ন সময় অনেক কিছু শেখার সৌভাগ্য অর্জন করেছি। পবিত্র গুরু পূর্ণিমার দিন আমাদের সাম্প্রতিকতম সাক্ষাৎটি চিরস্মরণীয় হয়ে থাকবে। তাঁর নিষ্পাপ জ্ঞান সর্বদায় আলাদা মাত্রা বহন করে। তাঁর অগণিত ভক্তকে আমি সমবেদনা জানাচ্ছি।
CG/CB/NS
(Visitor Counter : 56
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৫ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯১ কোটি ৩২ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৭ হাজার ৬৯২
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘন্টায় সুস্থ হয়েছেন ২ হাজার ৮৭৮ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৭৯ হাজার ৬৯৩
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৪৮৭
দৈনিক ভিত্তিতে আক্রান্তের হার ০.৬১ শতাংশ
সাপ্তাহিক ভিত্তিতে আক্রান্তের হার ০.৬২ শতাংশ
এখনও পর্যন্ত মোট নমুনা পরীক্ষা হয়েছে ৮৪ কোটি ৩৮ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৫ হাজার ১৫৬
CG/BD/AS/
(Visitor Counter : 46
কেন্দ্রীয়মন্ত্রিসভা
কেন্দ্রীয় মন্ত্রিসভা পঞ্চদশ অর্থ কমিশনের সংশোধনী অনুমোদন করেছে
নয়াদিল্লি, ১৭ জুলাই,, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের প্রতিরক্ষা এবং অভ্যন্তরীণ নিরাপত্তার জন্য প্রয়োজনীয় নিশ্চিত তহবিল গড়ে তুলতে পঞ্চদশ অর্থ কমিশনের সংশোধনী অনুমোদন করা হয়েছে।
২০১৭র ২৭ নভেম্বর রাষ্ট্রপতি পঞ্চদশ অর্থ কমিশন গঠন করে। ১৯৫১ সালের সংবিধান এবং অর্থ কমিশন  আইনের ২৮০ ধারার ১ উপধারা অনুযায়ী এই কমিশন গঠন করা হয়। ২০২০র পয়লা এপ্রিল থেকে ৫ বছরের মেয়াদে পঞ্চদশ অর্থ কমিশন কার্যকর হবে। এই মেয়াদকালে পঞ্চদশ অর্থ কমিশন বিভিন্ন বিষয়ে সুপারিশ করবে।
কমিশনের টার্মস অফ রেফারেন্স অনুযায়ী প্রতিরক্ষা এবং অভ্যন্তরীণ নিরাপত্তার জন্য প্রয়োজনীয় অর্থ বরাদ্দ করা হয়েছে।
পঞ্চদশ অর্থ কমিশনের এই সংশোধনী অনুযায়ী, প্রতিরক্ষা ও অভ্যন্তরীণ নিরাপত্তার প্রয়োজনে অতিরিক্ত অর্থ বরাদ্দের জন্য কিভাবে তা সংগ্রহ করা হবে সেটির সংস্হানও থাকছে।
CG/CB/NS
(Visitor Counter : 151